
PËR MIRATIMIN E “BILANCIT TË UJIT”

Në mbështetje të nenit 14, pika 1/e, pika 1/i të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, Komisioni Kombëtar Rregullator 

VENDOSI:

1. Të miratojë “Bilancin e ujit” sipas tekstit bashkëlidhur këtij vendimi.
Ky vendim hyn në fuqi menjëherë.

KRYETARI
Avni Dervishi

Tiranë, dhjetor, 2013

A. Të përgjithshme
“Bilanci i ujit” është një informacion në lidhje me:
- Sasinë e ujit të prodhuar dhe të furnizuar në sistemin e furnizimit me ujë të zonës së shërbimit të operatorit; 
- Sasinë e ujit të humbur për shkak të problemeve teknike të sistemit (rrjedhje të tubacioneve apo humbjeve në pjesë të ndryshme të sistemit) apo matësve të ujit; 
- Sasinë e ujit të humbur për shkak të lidhjeve ilegale apo problemeve të keqadministrimit të sistemit;
- Sasinë e ujit të furnizuar te klientët;
- Sasinë e ujit të përdorur për qëllime publike (sistemet kundër zjarrit, pastrimi i rezervuarëve, rrugëve apo ujitja e lulishteve etj.) dhe për institucione të veçanta (kisha, xhami, jetimore, azile etj.). 
“Bilanci i ujit”, në radhë të parë, u shërben operatorëve për të vërejtur dhe për të kontrolluar në mënyrë të vazhdueshme problematikën që ndodh gjatë administrimit të sistemit të furnizimit me ujë në pjesë të ndryshme të tij, në mënyrë që të gjejë zgjidhjet përkatëse në një kohë sa më të shkurtër.  “Bilanci i ujit” duhet të bëhet çdo muaj nga operatorët e ujit në bazë të të dhënave të matura apo të vlerësuara nga specialistët përkatës që operojnë në terren. 
Operatorët e ujit duhet të synojnë drejt matjeve të vazhdueshme të sasive të ujit që kërkohen gjatë plotësimit të këtij Bilanci nëpërmjet instalimit të matësve të ujit në vendet e prodhimit të tij (burime, stacion pompash, puse etj.). Në rast të mungesës së matësve të ujit, operatorët duhet të bëjnë matje direkte dhe llogaritjet përkatëse çdo muaj (matjet dhe llogaritjet duhet të shoqërohen me procesverbale të rregullta zyrtare), në mënyrë që rezultatet të jenë sa më të sakta.
Njëkohësisht, “Bilanci i ujit”, i plotësuar nga operatorët, do të jetë një instrument që do t’u shërbejë ERRU-së dhe pronarëve të këtyre sistemeve (pushteteve lokale) për të monitoruar performancën dhe cilësinë e shërbimit të operatorëve të ujit. Ky Bilanc, i plotësuar me të dhënat e kërkuara të sasive të ujit sipas tabelave bashkëlidhur, duhet të dërgohet tek ERRU-ja dhe te pronarët një herë në 6 muaj. ERRU-ja do të bëjë kontrolle dhe monitorime për cilësinë e të dhënave të paraqitura.
B. Terminologjia standarde dhe përkufizimet e përbërësve të “Bilancit të ujit”
1. “Volumi i ujit që hyn në sistemin e furnizimit me ujë” është sasia e ujit të prodhuar në një vit kalendarik nga sistemi që administron operatori plus sasinë e ujit të blerë me shumicë nga klientë të tjerë në një vit.
2. “Konsumi i autorizuar” është volumi i ujit të matur dhe të pamatur, që merret nga konsumatorët e regjistruar, si dhe furnizues të tjerë për qëllime komerciale, industriale me autorizimin e operatorit të ujit. Këtu përfshihet edhe uji që u jepet të tretëve, si dhe uji për sistemet kundër zjarrit dhe për qëllime të infrastrukturës publike.
3. “Humbjet e ujit” është volumi total i ujit që humbet në të gjithë sistemin e furnizimit me ujë. Humbjet përfshijnë humbjet e dukshme dhe humbjet reale.
4. “Humbjet reale” janë humbjet fizike të ujit në sistemin e furnizimit me ujë deri në pikën e matjes te konsumatori. Në këto humbje përfshihen të gjitha tipat e rrjedhjeve në rrjetin e transmetimit dhe të shpërndarjes, nga mbirrjedhjet e depove, rrjedhjet për shkak të riparimeve në sistem, rrjedhjet në stacionin e pompave dhe në burimet e ujit.
5. “Humbjet e dukshme” konsistojnë në konsumin e paautorizuar (vjedhje dhe lidhje ilegale), si dhe të gjitha llojet e pasaktësive në matjen e ujit në prodhim dhe te konsumatori.
6. “Konsumi i ujit të faturuar i matur” është sasia vjetore e ujit të matur nëpërmjet matësve të ujit të instaluar te konsumatorët dhe të faturuar nga operatori.
7. “Konsumi i ujit të faturuar i matur që u shitet të tretëve” është sasia vjetore e ujit të matur nëpërmjet matësve të mëdhenj të ujit, i cili u shitet operatorëve të tjerë ose klientëve të caktuar jashtë zonës së shërbimit me tarifën e ujit me shumicë, të aprovuar nga ERRU-ja.
8. “Konsumi i ujit të faturuar i pamatur” është sasia vjetore e ujit të vlerësuar nga operatori që u është shitur dhe faturuar klientëve familjarë dhe jofamiljarë (privatë apo institucione). Në këtë sasi përfshihet konsumi i ashtuquajtur aforfe, që u faturohet klientëve sipas VKM-së përkatëse (konsum i vlerësuar me sasinë prej 150 l/frymë në ditë për konsumatorët familjarë pa matës) ose përdorues të tjerë që nuk kanë të instaluar matës uji. 
9. “Konsumi i ujit të pafaturuar që jepet nga operatori për qëllime dhe institucione të veçanta” është sasia vjetore e ujit që jepet nga operatori për qëllime publike të veçanta (ujitja e lulishteve, shuarja e zjarreve përmes sistemeve zjarrfikëse, pastrimin e depove të ujit dhe rrugëve etj.). Kjo sasi mund të jetë e matur ose e vlerësuar nga operatori në bazë të normave dhe rregullave përkatëse.
10. “Humbjet e ujit për shkak të lidhjeve të paligjshme në linjat e transmetimit” është sasia e ujit që merret ilegalisht në linjat e transmetimit nga burimi i ujit (stacion pompash apo burim sipërfaqësor) deri te rezervuarët e ujit, si rrjedhojë e lidhjeve ilegale apo bypass-eve tek ujëmatësi i konsumatorit, të kryera nga persona të paautorizuar nga operatori.
11. “Humbjet e ujit për shkak të lidhjeve të paligjshme në linjat e rrjetit shpërndarës” është sasia e ujit që merret ilegalisht në linjat e rrjetit shpërndarës nga rezervuarët e ujit deri te pika e lidhjes për konsumatorin, si rrjedhojë e lidhjeve ilegale apo kalimeve tek ujëmatësi i konsumatorit, të kryera nga persona të paautorizuar nga operatori.
12. “Humbjet e ujit për shkak të pasaktësive në matësit e ujit (në prodhim dhe te konsumatori)” është sasia e ujit që humbet nga pasaktësia e ujëmatësve të instaluar në vendet e prodhimit dhe të konsumimit të ujit.
13. “Humbjet e ujit nga rrjedhjet në linjat e transmetimit” është sasia vjetore e ujit që humbet për shkak të rrjedhjeve në linjat e transmetimit nga burimi i ujit (stacion pompash apo burim sipërfaqësor) deri te rezervuarët e ujit, si rrjedhojë e defekteve apo amortizimit të tubacioneve të këtyre linjave.
14. “Humbjet e ujit nga rrjedhjet në burim dhe/ose stacionet e pompave” është sasia vjetore e ujit që humbet për shkak të rrjedhjeve të valvolave të komandimit, pjesëve të veçanta të sistemit të pompave (gominave, defekteve etj.) ose derdhjeve në zonën e grumbullimit të ujit të burimit (pusetave grumbulluese, kaptazheve etj.).
15. “Humbjet e ujit nga rrjedhjet në rezervuarët e ujit” është sasia vjetore e ujit që humbet për shkak të rrjedhjeve në rezervuarët e ujit, si rrjedhojë e defekteve të tepërplotësve, rrjedhjeve të vogla në muret e rezervuarëve (nëse ka), mosoperimit në kohën e duhur të valvolave të kontrollit të rezervuarëve etj.
16. “Humbjet e ujit nga rrjedhjet në linjat e rrjetit shpërndarës” është sasia vjetore e ujit që humbet për shkak të rrjedhjeve në linjat e rrjetit shpërndarës nga rezervuarët e ujit deri te pika e lidhjes për konsumatorin, si rrjedhojë e defekteve apo amortizimit të tubacioneve të këtyre linjave.
17. “Humbjet e ujit nga rrjedhjet gjatë riparimeve në linjat e sistemit të furnizimit me ujë” është sasia e ujit që humbet për shkak të rrjedhjeve gjatë riparimeve që kryhen në linjat e tubacioneve të sistemit të furnizimit me ujë. Kjo sasi varet nga reagimi në kohë i operatorit, presioni i ujit, si dhe diametri i tubacionit ku kryhet ky riparim. 
18. “Numri i lidhjeve të konsumatorëve aktivë të regjistruar (familjarë dhe jofamiljarë)” është numri i lidhjeve të konsumatorëve që përdorin sistemin e furnizimit me ujë në mënyrë të vazhdueshme dhe që kanë një kontratë shërbimi të regjistruar me operatorin. 
19. “Numri i lidhjeve të konsumatorëve joaktivë të regjistruar (familjarë dhe jofamiljarë)” është numri i lidhjeve të konsumatorëve që nuk e përdorin sistemin e furnizimit me ujë në mënyrë të vazhdueshme për shkak të lëvizjeve të tyre jashtë zonës së shërbimit dhe që kanë një kontratë shërbimi të regjistruar me operatorin. Këta konsumatorë duhet të njoftojnë operatorin për ndërprerje të furnizimit me ujë gjatë kohës që nuk ndodhen në zonën e shërbimit dhe, në këtë rast, operatori do të faturojë vetëm tarifën fikse të shërbimit të aprovuar nga ERRU-ja.
20. “Numri i matësve të ujit të instaluar te konsumatori” është numri i matësve të ujit të instaluar në pikën e lidhjes te konsumatorët që përdorin sistemin e furnizimit. 
C. Plotësimi i të dhënave dhe përdorimi i përbërësve të bilancit të ujit (manuali i përdorimit)
Modeli i llogaritjes së bilancit të ujit
	Tabela 1

	Vëllimi i ujit i prodhuar në sistem (=ujë i prodhuar) (1)
	Konsumi i autorizuar
	Konsumi i autorizuar i faturuar
	Konsumi i matur i faturuar (duke përfshirë ujin e eksportuar)
	Ujë me të ardhura 
	2, 3

	
	
	
	Konsum i faturuar i pamatur
	
	4

	
	
	Konsumi i autorizuar i pafaturuar
	Konsum  i matur i pafaturuar
	 
	5

	
	
	
	Konsum i pamatur i pafaturuar
	 
	

	
	Humbjet e ujit
	Humbjet e dukshme
	Konsum i pa autorizuar
	Ujë pa të ardhura (NRW)
	6

	
	
	
	
	
	7

	
	
	
	Pasaktësi në matjen e ujit
	
	8

	
	
	Humbjet reale
	Rrjedhje në rrjetin e transmetimit dhe / ose të shpërndarjes
	
	9,10,11,12,13

	
	
	
	Rrjedhje dhe derdhje në depot e magazinimit të ndërmarrjes
	
	

	
	
	
	Rrjedhje nga linjat e shërbimit deri në pikën e matjes së konsumatorëve
	
	

	Shënim. Numrat 2-13, shikoji te tabela 2
	
	
	



Hapat për llogaritjen e ujit pa të ardhura dhe të humbjeve të ujit (llogaritja e bilancit të ujit):
Hapi I: Përcakto vëllimin e ujit të prodhuar që futet në sistem (tabela 1, kolona 1 ose tabela 2, rreshti 1)
Hapi II: Përcakto konsumin e matur të faturuar dhe konsumin e pamatur të faturuar (tabela 1, kolona 3, rreshti 1 ose tabela 2, rreshtat (2, 3, 4)), shumën vendose te konsumi i autorizuar i matur dhe tek uji me të ardhura.
Hapi III: Llogarit vëllimin e ujit pa të ardhura si diferencën e vëllimit të ujit të prodhuar që futet në sistem minus konsumin e autorizuar të faturuar (tabela 1, kolona 3, rreshtat 2, 3, 4 ose tabela 2, rreshtat (5 – 13)).
Hapi  IV: Përcakto konsumin e matur të pafaturuar dhe konsumin e pamatur të pafaturuar (tabela 1, kolona 3, rreshti 2 ose tabela 2, rreshti 5).
Hapi V: Shto vëllimet e konsumit të autorizuar të matur dhe të konsumit të autorizuar të pamatur, domethënë shumën (tabela 1, kolona 3, rreshti 1 ose tabela 2, rreshtat (2, 3, 4, 5)). 
Hapi VI: Llogarit humbjet e ujit (tabela 1, kolona 2, rreshti 2 ose tabela 2, rreshtat (6 – 13)), si diferencën midis vëllimit të ujit të prodhuar që futet në sistem dhe konsumit të autorizuar (tabela 1).
Hapi VII: Vlerëso komponentët e konsumit të paautorizuar dhe pasaktësi në matjen e ujit (tabela 1, kolona 4, rreshtat (5, 6) ose tabela 2, rreshtat (6, 7, 8)) në mënyrën më të mirë të mundshme dhe shtoje shumën e tyre te humbjet e dukshme (tabela 1, kolona 3, rreshti 3). 
Hapi VIII: Llogarit humbjet reale (tabela 1, kolona 3, rreshti 4 ose tabela 2, rreshti (9 – 13)), si diferencën e humbjeve të ujit minus humbjet e dukshme (tabela 1).
Hapi IX: Vlerëso komponentët e humbjeve reale (tabela 1, kolona 4, rreshtat (7, 8, 9) ose tabela 2, rreshtat (9 - 13)) në mënyrën më të mirë të mundshme, shtoji këto dhe verifikoji me vëllimin e humbjeve reale tek (tabela 1, kolona 3, rreshti 4), i cili u përcaktua në hapin VIII.
1. Volumi i ujit që hyn në sistemin e furnizimit me ujë duhet të matet nga operatori me anë të ujëmatësve që instalohen në vendet e marrjes së ujit (pusetat e kaptazheve në burim, tubat e daljes në stacionet e pompave etj.). Këto matje duhet të regjistrohen çdo ditë me anë të një procesverbali zyrtar dhe duhet të dorëzohen në zyrat qendrore të operatorit. Gjithashtu, në zyrat qendrore duhet të dorëzohet çdo ditë edhe procesverbali i sasisë së ujit të blerë me shumicë nga klienti.
Në rastet kur nuk ka të instaluar matës uji në vendet e marrjes së ujit, duhet të bëhen vlerësime të sasisë së ujit të prodhuar në bazë të vrojtimeve ditore dhe eksperiencës së specialistëve përkatës. Sasia e ujit të vlerësuar duhet të regjistrohet çdo ditë dhe të dorëzohet në zyrat qendrore të operatorit. Një herë në muaj, specialistët duhet të bëjnë matjet dhe llogaritjet përkatëse në bazë të sipërfaqes tërthore të tubit të daljes dhe shpejtësisë së matur të ujit në këtë segment. Këto matje duhet të kontrollohen me sasinë e ujit të vlerësuar çdo ditë nga specialistët.
2. Konsumi i ujit të faturuar i matur duhet të matet me anë të ujëmatësve që instalohen te konsumatori. Këto matje duhet të regjistrohen çdo muaj me anë të një procesverbali zyrtar dhe duhet të dorëzohen në zyrat qendrore të operatorit, dega e shitjes.
3. Konsumi i ujit të faturuar i matur që u shitet të tretëve, duhet të matet me anë të ujëmatësve që instalohen në pikën e lidhjes ku jepet uji që u shitet klientëve të caktuar ose klientëve të caktuar jashtë zonës së shërbimit me tarifën e ujit me shumicë të aprovuar nga ERRU-ja. Këto matje duhet të regjistrohen çdo ditë me anë të një procesverbali zyrtar dhe duhet të dorëzohen në zyrat qendrore të operatorit, dega e shitjes. Dega e shitjes duhet të bëjë regjistrimin e tyre.
4. Konsumi i ujit të faturuar i pamatur duhet të vlerësohet nga specialistët e operatorit në bazë të anëtarëve të regjistruar të familjes së konsumatorit (anëtarët e regjistruar të familjes duhet të vërtetohen përmes regjistrit të gjendjes civile). 
Konsumi i ujit, i vlerësuar në këtë rast, do të jetë i barabartë me sasinë e ujit prej 150 l/frymë në ditë (ose 4.5 m3/frymë në muaj) për konsumatorët familjarë. Përdoruesve të tjerë jofamiljarë, që nuk kanë të instaluar matës uji në muajin e parë, do t’u bëhet një vlerësim në bazë të normave të konsumit për llojin e aktivitetit që kryejnë. Në muajt e tjerë, këtyre klientëve duhet t’u instalohet matës uji në bazë të kërkesave të Kodit të Ujit.
Këto vlerësime duhet të regjistrohen çdo muaj me anë të një procesverbali zyrtar dhe duhet të dorëzohen në zyrat qendrore të operatorit, dega e shitjes. Dega e shitjes duhet të bëjë regjistrimin mujor të tyre.
5. Konsumi i ujit të pafaturuar që jepet nga operatori për qëllime dhe institucione të veçanta duhet të matet me anë të ujëmatësve që instalohen në pikat e lidhjeve të tyre. Këto matje duhet të regjistrohen çdo muaj me anë të një procesverbali zyrtar dhe duhet të dorëzohen në zyrat qendrore të operatorit, dega e shitjes. Dega e shitjes duhet të bëjë regjistrimin mujor të tyre.
Nëse kjo sasi nuk mund të matet (p.sh. sasia e ujit të përdorur nga hidrantët), operatori duhet të bëjë vlerësimin e tyre në bazë të normave dhe rregullave përkatëse (p.sh. sasia e ujit që përdoret nga një hidrant llogaritet të jetë 5 l/sek dhe koha e shuarjes së zjarrit llogaritet të jetë 3 orë).
6. Humbjet e ujit për shkak të lidhjeve të paligjshme në linjat e transmetimit janë humbje të dukshme që duhet të llogariten në bazë të diferencës së prurjeve të ujit në fillim dhe në mbarim të linjave të transmetimit, si dhe të investigimeve që duhet të bëjnë në terren specialistët e operatorit. Investigimi në terren duhet të bëhet të paktën një herë në muaj për të identifikuar lidhjet e paligjshme dhe kalimet e paautorizuara. Në bazë të diametrit të tubacionit, që është i lidhur te linja e transmetimit, mund të përcaktohen edhe sasia e ujit që humbet për shkak të këtyre lidhjeve. Nga eksperienca rezulton se: 
- Për tubacione që punojnë me presion <16 bar dhe diametër d<100 mm, këto humbje shkojnë deri në 20 m3/orë;

- Për tubacione që punojnë me presion <16 bar dhe diametër 100<d<200 mm, këto humbje shkojnë deri në 50 m3/orë.
7. Humbjet e ujit për shkak të lidhjeve të paligjshme në linjat e rrjetit shpërndarës janë humbje të dukshme, që duhet të llogariten në bazë të investigimeve që duhet të bëjnë në terren specialistët e operatorit. Investigimi në terren duhet të bëhet të paktën një herë në muaj në nënzona të përcaktuara mirë të rrjetit shpërndarës për të identifikuar lidhjet e paligjshme dhe kalimet e paautorizuara që dërgojnë ujë te konsumatorët e nënzonës. Në bazë të diametrit të tubacionit, që është i lidhur te linja e transmetimit, mund të përcaktohen edhe sasia e ujit që humbet për shkak të këtyre lidhjeve. 
Duhet theksuar se këto humbje, nga vetë vështirësia dhe kompleksiteti i problematikës që kanë, duhet të vërehen dhe të analizohen me kujdes nga operatori (këto humbje nuk duhet të ngatërrohen me humbjet për shkak të rrjedhjeve) dhe më pas të regjistrohen në zyrën qendrore të operatorit, dega e shitjes. Analiza e këtyre humbjeve duhet të shikohet ngushtë edhe me problematikat e tjera që mund të ketë në nënzonë, siç mund të jetë përdorimi i ujit për qëllime ujitjeje, niveli social dhe ekonomik i konsumatorëve të kësaj nënzone etj. 
8. Humbjet e ujit për shkak të pasaktësive në matësit e ujit (në prodhim dhe te konsumatori janë humbje të dukshme që duhet të llogariten në bazë të shkallës së gabimit të dhënë nga vetë prodhuesi, si dhe duke marrë për bazë vjetërsinë dhe gjendjen aktuale të matësve të ujit të instaluar në sistem. Gjithashtu, specialistët e operatorit duhet të bëjnë investigime për gjendjen aktuale të paktën një herë në 6 muaj të matësve të instaluar dhe në rastet kur verifikojnë gabime të mëdha gjatë matjeve, duhet të bëjnë kolaudimin ose zëvendësimin e tyre.
9. Humbjet e ujit nga rrjedhjet në linjat e transmetimit janë humbje reale, që përfshijnë të gjitha rrjedhjet reale që ndodhin në linjat e transmetimit. Këto humbje mund të llogariten si diferencë e prurjes në fillim dhe në fund të linjës së dërgimit minus humbjet për shkak të lidhjeve të paligjshme, të cilat janë humbje të dukshme dhe mund të investigohen në vend. Këto matje duhet të regjistrohen çdo muaj me anë të një procesverbali zyrtar dhe duhet të dorëzohen në zyrat qendrore të operatorit, dega e shitjes. Dega e shitjes duhet të bëjë regjistrimin mujor të tyre.
10. Humbjet e ujit nga rrjedhjet në burim dhe/ose stacionet e pompave janë humbje reale që përfshijnë sasinë e ujit që humbet për shkak të rrjedhjeve të valvolave të komandimit, pjesëve të veçanta të sistemit të pompave (gominave, defekteve etj.) ose derdhjeve në zonën e grumbullimit të ujit të burimit (pusetave grumbulluese, kaptazheve etj.). Matjet e këtyre humbjeve duhet të bëhen në bazë të investigimit në vend të specialistëve të operatorit dhe të regjistrohen çdo muaj me anë të një procesverbali zyrtar, i cili duhet të dorëzohet në zyrat qendrore të operatorit, dega e shitjes, e cila bën regjistrimin mujor të tyre. Informacioni për këto rrjedhje duhet të dërgohet te dega e operim-mirëmbajtjes për të marrë masa të shpejta për zvogëlimin e tyre.
11. Humbjet e ujit nga rrjedhjet në rezervuarët e ujit janë humbje reale që shkaktohen në rezervuarët e ujit, si rrjedhojë e defekteve të tepërplotësve, rrjedhjeve të vogla në muret e rezervuarëve (nëse ka), mosoperimit në kohën e duhur të valvolave të kontrollit të rezervuarëve etj. Në rast të defekteve të tepërplotësve apo rrjedhjeve në muret e rezervuarëve duhet të bëhen investigime dhe matje në terren, të paktën një herë në muaj. Këto humbje nuk duhet të jenë më shumë se 1 % e sasisë ditore të ujit që rezervohet në rezervuar. 
Në rastet kur kalohet kjo shifër, duhet të merren masat për riparimin e këtyre defekteve. Matjet e këtyre humbjeve duhet të bëhen në bazë të investigimit në vend të specialistëve të operatorit dhe të regjistrohen çdo muaj me anë të një procesverbali zyrtar, i cili duhet të dorëzohet në zyrat qendrore të operatorit, dega e shitjes, e cila bën regjistrimin mujor të tyre. Informacioni për këto rrjedhje duhet të dërgohet te dega e operim-mirëmbajtjes për të marrë masa të shpejta për zvogëlimin e tyre. 
Në rastet kur humbjet ndodhin për shkak të mosoperimit në kohën e duhur të valvolave duhet të bëhet regjistrimi i kohës së rrjedhjeve për shkak të këtij mosoperimi dhe, më pas, të bëhet llogaritja e sasisë së humbur të ujit në bazë të diametrit të tubit hyrës në rezervuar. Shpejtësia e ujit në këto raste mund të merret jo më shumë se 1 m/sek.


12. Humbjet e ujit nga rrjedhjet në linjat e rrjetit shpërndarës janë humbje reale që shkaktohen në linjat e rrjetit shpërndarës për shkak të rrjedhjeve të ujit, si pasojë e defekteve apo amortizimit të linjave të rrjetit shpërndarës nga rezervuarët e ujit deri te pika e lidhjes për konsumatorin. 
Për sa më sipër, këto humbje mund të llogariten si diferencë e prurjes në fillim dhe në fund të linjës shpërndarëse minus humbjet për shkak të lidhjeve të paligjshme, të cilat janë humbje të dukshme dhe mund të investigohen në vend. Këto matje duhet të regjistrohen çdo muaj me anë të një procesverbali zyrtar dhe duhet të dorëzohen në zyrat qendrore të operatorit, dega e shitjes, e cila duhet të bëjë regjistrimin mujor të tyre.
13. Humbjet e ujit nga rrjedhjet gjatë riparimeve në linjat e sistemit të furnizimit me ujë janë humbje reale për shkak të rrjedhjeve gjatë riparimeve që kryhen në linjat e tubacioneve të sistemit të furnizimit me ujë. Kjo sasi varet nga gjatësia e kohës së riparimit, presioni i ujit, si dhe diametri i tubacionit ku kryhet ky riparim. Nga eksperienca rezulton se gjatë riparimeve që kryhen në linjat e sistemit të furnizimit me ujë:  
- Për tuba me presion <10 bar dhe diametër d<200 mm, këto humbje shkojnë deri në 40 m3/orë;
- Për tuba me presion <10 bar dhe diametër 200<d<400 mm, këto humbje shkojnë deri në 400 m3/orë;
- Për tuba me presion <10 bar dhe diametër 400<d<600 mm, këto humbje shkojnë deri në 2000 m3/orë.

E. Modeli tip i tabelës së “Bilancit të ujit” që duhet të plotësohet nga operatori
Tabela 2:
Emri i shoqërisë ujësjellës-kanalizime ________________________________
	
Nr. i popullsisë në zonën e shërbimit: 
	
	
	
	

	Nr. i popullsisë së shërbyer me furnizim me ujë: 
	
	
	Muaji ______________Viti: _________

	
	
	
	
	
	

	Nr.
	Zëri
	Njësia
	Sasia
	Vërejtje/komente

	
	
	
	
	(i matur/ i vlerësuar)

	1
	Volumi i ujit të prodhuar që futet në sistem
	i matur
	m³
	 
	 

	
	
	i vlerësuar
	 
	 
	 

	2
	Konsumi i ujit të faturuar i matur 
	m³
	 
	 

	3
	Konsum i ujit të faturuar të matur që shitet te të tretët
	m³
	 
	 

	4
	Konsum i ujit të faturuar i pamatur
	m³
	 
	 

	5
	Konsumi i ujit i pafaturuar për sistemet zjarrfikës, inst. të veçanta, pastrim deposh
	i matur
	m³
	 
	 

	
	
	i pamatur
	m³
	 
	 

	
	a) sistemi zjarrfikës (nëse është vendosur të dhurohet)
	m³
	 
	 

	
	b) institucionet fetare dhe bamirësie (kisha, xhami, jetimore, azil etj.) (nëse është vendosur nga këshilli mbikëqyrës të dhurohet)
	m³
	 
	 

	
	c) pastrimi i depove dhe i rrugëve
	m³
	 
	 

	6
	Humbjet e ujit për shkak të lidhjeve të paligjshme në linjën e transmetimit
	m³
	 
	 



	7
	Humbjet e ujit për shkak të lidhjeve të paligjshme në rrjetin shpërndarës
	m³
	 
	 

	8
	Humbjet e ujit nga pasaktësi në matjen e ujit
	në prodhim
	m³
	 
	 

	
	
	te konsumatori
	m³
	 
	 

	9
	Humbjet e ujit nga rrjedhjet në linjat e transmetimit (nga stacioni  i pompave deri në depo)
	m³
	 
	 

	10
	Humbjet e ujit nga rrjedhjet në stacionin e pompave, burim (rrjedhje të valvolave, pompave etj.)  (nëse ka)
	m³
	 
	 

	11
	Humbjet e ujit për shkak të rrjedhjeve në depot e ujit
	m³
	 
	 

	12
	Humbjet e ujit për shkak të rrjedhjeve në rrjetin e shpërndarjes
	m³
	 
	 

	13
	Humbjet e ujit për shkak të riparimeve në linjat e sistemit të ujësjellësit
	 
	m3
	 
	 

	
	
	
	
	
	

	Shënim. Të dhënat e zërit 1 (vëllimi vjetor i ujit të prodhuar) duhet të jenë të barabarta me shumën e zërave 2+3+4+5+6+7+8+9+10+11+12+13.

	               Humbjet për shkak të riparimeve do të llogariten në bazë të numrit të riparimeve.

	               Në konsumatorët jofamiljarë do të përfshihen konsumatorët privatë dhe institucionet. 

